section_heading: Produkcije i sintaksna stabla
paragraph_text: Postoje dva uobičajena načina za opis načina na koji se dani niz znakova može izvesti iz početnog nezavršnog znaka dane gramatike. Najjednostavniji način jest navesti uzastopne nizove znakova, počinjući s početnim nezavršnim znakom i završujući s nizom znakova, te produkcijskim pravilima koja su primijenjena. Ako uvedemo strategiju "uvijek prvo zamijeni krajnji lijevi nezavršni znak", tada za je za kontekstno neovisne gramatike sama lista primijenjenih produkcijskih pravila dovoljna. Ova se tehnika zove postupak generiranja niza zamjenom krajnje lijevog nezavršnog znaka (engl. leftmost derivation). Na primjer, ako razmatramo sljedeću gramatiku: